




Dengan nama Allah 

Yang Maha Penyayang dan Maha Pengasih 
Ayat-ayat dan Terjemahan 




" Tentang apakah mereka saling bertanya? (1). Tentang berita 
yang amat besar(2). Yang mereka pertikaikan 
kebenarannya(3). Tidak sekali-kali begitu , mereka akan 
mengetahui kebenarannya)(4). Kemudian i, tidak sekali-kali 
begitu , mereka akan mengetahui (kebenarannya)."(5). 





"Bukankah Kami dptakan bumi terhampar luas?(6). Dan 
gunung-ganang sebagai pasak-pasak bumi? (7). Dan 
bukankah Kami dptakan kamu berpasang-pasangan? (8). 
Dan bukankah Kami jadikan tidur kamu suatu kerehatan?(9). 
Dan bukankah Kami jadikan malam sebagai kain tabir?. "(10). 




"Dan bukankah Kami jadikan siang masa mencari 
kehidupan? (1 1). Dan bukankah Kami binakan di atas kamu 
tujuh petala langit yang kukuh? (12). Dan bukankah Kami 


dptakan matahari sebagai lampu yang amat terang?(13). 
Dan bukankah Kami turunkan dari awan-awan pemerah itu 
air hujan yang lebat? (1 4). Supaya dengannya Kami keluarkan 
biji-bijian dan tumbuh-tumbuhan."(1 5). 



"Dan kebun-kebun yang bertautan rimbun(16). 
Sesungguhnya Hari Pengadilan itu suatu hari yang 
ditentukan(17). laitu hari ditiupkan sangkakala lalu kamu 
datang (ke Mahsyar) sepuak demi sepuak(18). Dan langit 
pun dibuka lalu ia jadi berpintu-pintu(19). Dan gunung- 
ganang dihancurleburkan lalu ia jadi seperti 
fatamorgana. "(20). 



"Sesungguhnya Neraka adalah tempat pengawasan yang 
rapi(21). Sebagai tempat kembali bagi orang-orang yang 
melampaui (batas-batas Allah)(22). Mereka akan tinggal 
kekal di dalamnya abad demi abad(23). Mereka tidak akan 
merasa dingin dan tidak akan mengecap minuman(24). 
Kecuali air yang mendidih dan air danur. "(25). 

"Sebagai balasan yang setimpal(26). Mereka dahulu tidak 
mengharapkan adanya Hisab(27). Dan mereka mendustakan 
ayat-ayat Kami dengan sekeras-keras pendustaan(28). 
Sedangkan segala sesuatu Kami hitungkannya dengan 
catatan yang rapi(29). Oleh itu, rasakanlah 'azab itu dan 
Kami tidak akan tambah kecuali 'azab (yang lebih dahsyat 
lagi. "(30). 





"Sesungguhnya orang-orang yang bertaqwa itu 
memperoleh i kejayaan(31). laitu taman-taman Syurga dan 
kebun-kebun anggur(32). Dan bidadari-bidadari remaja yang 
berdada montok dan sebaya(33). Dan gelas-gelas yang 
penuh dengan minuman(34). Mereka tidak akan mendengar 
sebarang percakapan sia-sia dan kata-kata dusta. "(35). 



"Sebagai balasan, dari Tuhanmu dan sebagai kurnia yang 
dikira dengan rapi(36). laitu Tuhan yang memelihara langit 
dan bumi dan segala kejadian yang ada di antara keduanya 
dan Yang Maha Penyayang. Mereka tidak berupaya untuk 
berbicara dengan-Nya(37). Pada hari Jibril dan para malaikat 
berdiri berjajar, mereka tidak bercakap melainkan siapa yang 
diizinkan Allah Yang Maha Penyayang dan berkata 
benar(38). Itulah hari yang benar. Oleh itu, siapa yang 
mahukan (kejayaan) hendaklah ia memilih jalan kembali 
kepada Tuhannya(39). Sesungguhnya Kami memberi amaran 
kepada kamu terhadap 'azab yang amat dekat, pada hari itu, 
setiap orang akan melihat apa yang telah dilakukan oleh dua 
tangannya dan setiap orang kafir akan berkata: Alangkah 
baiknya jika aku jadi tanahl"(40). 


****** 


(Latar belakang dan pokok pembicaraan) 

Seluruh Juzu' 'Amma termasuk surah ini 
mempunyai satu sifat yang umum. Semua surah- 
surahnya diturunkan di Makkah kecuali Surah al- 
Bayyinah dan Surah an-Nasr. Semuanya terdiri dari 
surah-surah pendek. Dan yang lebih penting dari itu 
lagi ialah surah-surah ini hampir-hampir mempunyai 
persamaan dalam maudhu' pembicaraannya, nada- 
nadanya, gambaran-gambarannya, bayangan- 
bayangannya dan gaya bahasa umumnya. 

la merupakan ketukan-ketukan yang bertubi-tubi di 
pintu hati manusia dan ketukan-ketukan itu amat 
keras, kuat dan lantang, la merupakan pekikan- 
pekikan membangunkan manusia yang sedang 
nyenyak tidur atau menyedarkan manusia-manusia 
yang sedang mabuk atau manusia-manusia yang 
sedang lalai di majlis tarian yang gemuruh dengan 
tepukan-tepukan dan siulan-siulan. Ketukan dan 
pekikan itu bertubi-tubi datang dari semua surah- 
surah ini membawa nada yang sama dan yang sama 
iaitu: Sedarlah! Bangkitlah! Lihatlah! Berpalinglah! 
Berfikirlah dan renungilah di sana ada Tuhan Yang 
Tunggal, ada tadbir dan perencanaan Ilahi, ada ujian, 
ada tanggungawab, ada hisab, ada balasan, ada 'azab 
yang pedih, ada ni'mat yang besar. Sedarlah! 
Bangkitlah! Lihatlah! Berpalinglah! Berfikirlah dan 
renungilah berulang-ulang kali, tiga, empat, lima, 
sepuluh kali... di samping ketukan-ketukan dan 
pekikan-pekikan itu ada tangan yang kuat 
menggoncangkan manusia-manusia yang tidur, 
mabuk dan lalai itu dengan goncangan yang keras. 
Mereka seolah-olah membuka mata dan memandang 
sepi kemudian balik semula kepada keadaan mereka. 
Setelah itu datang lagi tangan yang kuat 
menggoncang-goncang mereka semula, datang pula 
suara yang kuat memekik-mekik kembali dan 
berbunyi pula ketukan-ketukan keras memukul 
telinga dan hati. Kadang-kadang manusia yang tidur 
itu teriaga dan bangun untuk menjawab dengan 
tegas dan degil. Tidak! Kemudian melontar pemekik- 
pemekik yang memberi amaran itu dengan anak-anak 
batu dan kata-kata yang kesat, kemudian mereka 
kembali kepada keadaan mereka dan selepas itu 
datang lagi tangan yang kuat menggoncang-goncang 
mereka semula. 

Demikianlah ternampak kepada saya apabila 
membaca surah-surah dalam Juzu' 'Amma ini. Saya 
merasa surah-surah itu memusatkan pembicaraannya 
pada beberapa hakikat yang amat penting, 
menggunakan nada-nada tertentu yang menyentuh 
tali-tali hati, menayangkan pemandangan- 
pemandangan alam dan jiwa manusia yang tertentu, 
dan seterusnya menggambarkan peristiwa-peristiwa 
tertentu pada hari pengadilan Akhirat. Pada hemat 
saya, ulangan-ulangan dengan berbagai-bagai cara itu 
menyarankan sesuatu tujuan. 

Demikianlah dirasai oleh setiap pembaca ketika ia 
membaca: 


210 


£0 SURAH AN-NABA' G8. 


JUZU' KE-30 



"Kemudian hendaklah manusia memerhatikan kepada 
makanannya. " 


(Surah 'Abasa: 24) 



"Oleh itu , hendaklah manusia fikirkan dari bahan apakah ia 
diciptakan?" 


(Surah at-Tariq: 5) 



'Tidakkah mereka memperhatikan binatang unta bagaimana 
ia diciptakan? (17). Dan kepada langit bagaimana ia 
diciptakan begitu tinggi? (18). Dan kepada gunung-ganang 
bagaimana ia diciptakan begitu tegak? (19). Dan kepada 
bumi bagaimana ia diciptakan begitu luas terhampar? "(20) 

(Surah al-Ghasyiyah) 


Dan ketika ia membaca: 

£ 






dibinakan?(27). Dia meninggikan bangunan langit dan 
menyusunnya dengan sempurna(28). Dia menggelapkan hari 
malamnya dan menerangkan hari siangnya(29). Dan setelah 
itu Dia hamparkan bumi(30). Dan dari bumi Dia keluarkan air 
dan tumbuh-tumbuhannya(31). Dan Dia tegakkan gunung- 
ganang (32). Untuk keni'matan kamu dan ternakan 
kamu. "(33) 


(Surah an-Naazi'aat) 






"Bukankah Kami ciptakan bumi terhampar luas?(6). Dan 
gunung-ganang sebagai pasak-pasak bumi?(7). Dan 
bukankah Kami ciptakan kamu berpasang-pasangan? (8). 
Dan bukankah Kami jadikan tidur kamu suatu kerehatan?(9). 
Dan bukankah Kami jadikan malam sebagai kain tabir? (10). 
Dan bukankah Kami jadikan siang masa mencari 
kehidupan?(1 1). Dan bukankah Kami binakan di atas kamu 
tujuh petala langit yang kukuh?(12). Dan bukankah Kami 
ciptakan matahari sebagai lampu yang amat terang? (13). 
Dan bukankah Kami turunkan dari awan-awan pemerah itu 
air hujan yang lebat? (14). Supaya dengannya Kami keluarkan 
biji-bijian dan tumbuh-tumbuhan(1 5). Dan kebun-kebun 
yang bertautan rimbun. "(16) 


(Surah an-Naba') 



"Kemudian hendaklah manusia memerhatikan kepada 
makanannya(24). Sesungguhnya Kami telah mencurahkan 
hujan dengan curahan yang sempurna(25). Kemudian Kami 
belahkan bumi dengan belahan yang sebaik-baiknya(26). 
Lalu Kami tumbuhkan padanya biji-bijian(27). Anggur dan 
sayur-sayuran (28). Zaitun dan kurma(29). Dan kebun-kebun 
yang merimbun subur(30). Serta buah-buahan dan rumput 
rampai(31). Untuk keni'matan kamu dan ternakan 
kamu. "(32) 

(Surah 'Abasa) 

Dan ketika ia membaca: 

"Wahai insan! Apakah yang menyebabkan engkau 
terpedaya (mencuaikan kewajipan) terhadap Tuhanmu Yang 
Maha Pemurah? (6). Yang telah menciptakanmu dan 
menyempurnakan kejadianmu serta mengimbangkan (segala 
bahagian) d i rim u (7). la berkuasa menyusun rupamu dengan 
apa sahaja bentuk yang dikehendaki-Nya. "(8) 


(Surah al-lnfitar) 



"Sucikanlah nama Tuhanmu Yang Maha Tinggi(l). Yang 
telah menciptakan (semesta alam) dan menyusun 
kejadiannya dengan sempurna dan seimbang(2). Dan yang 
menentukan perencanaan-Nya dan memberi petunjuk(3). 
Dan yang mengeluarkan rumput (untuk ternakan)(4). 
Kemudian la jadikan rumput (yang hijau) itu kering hitam 
kekuning-kuningan . "(5) 


(Surah al~A'Ia) 



"Sesungguhnya Kami telah ciptakan manusia dengan bentuk 
kejadian yang sebaik-baiknya(4). Kemudian Kami 
kembalikannya ke tingkat yang sebawah -bawahnya (dengan 
sebab kekufuran)(5). Kecuali orang-orang yang beriman dan 
melakukan amalan-amalan yang salih, maka untuk mereka 
pahala yang tiada berkeputusan(6). Oleh itu , apakah sebab 
yang menjadikan engkau mendustakan agama (sesudah 
datang kepadamu keterangan yang jelas)? (7). Bukankah 
Allah itu hakim yang paling adil? "(8) 

(Surah at-Tin) 

Dan ketika ia membaca: 



"Apabila matahari digulung dan dipadamkan cahaya nya(1). 
Dan apabila bintang-bintang bertaburan (2). Dan apabila 
gunung-ganang dihancurleburka n (3). Dan apabila unta-unta 
bunting (yang disayangi) itu dibiarkan(4). Dan apabila 
binatang-binatang liar dikumpulkan. (5). Dan apabila lautan- 
lautan dinyalakan (6). Dan apabila roh-roh dicantumkan 
kembali dengan jasad-jasadnya(7). Dan apabila bayi 
perempuan yang ditanam hidup-hidup itu ditanyakan(8). 
Kerana dosa apakah dia dibunuh?(9). Dan apabila surat-surat 
amalan dibentangkan. (10). Dan apabila langit 
dihapuskan(1 1). Dan apabila Neraka dinyalakan(12). Dan 
apabila Syurga didekatkan(1 3). Barulah setiap orang 
mengetahui apa yang telah dilakukannya. "(14) 


(Surah at~Takwir) 

"Apabila langit terbelah(l). Dan apabila bintang gugur 
bertaburan(2). Dan apabila lautan-lautan telah 

dipecahkan (3). Dan apabila kubur-kubur telah 

dibongkarkan(4). Barulah setiap manusia mengetahui apa 
yang telah dilakukannya dahulu dan apa yang telah 
dilakukannya kemudian."(5) 


(Surah aMnfitar) 



"Apabila langit pecah terbelah(l). Dan mematuhi perintah 
Tuhannya dan memang kewajipannya mematuhi perintah(2). 
Dan apabila bumi ditarik luas(3). Dan meluahkan keiuar isi 
kandungannya dan menjadi kosong(4). Dan mematuhi 
perintah Tuhannya dan memang kewajipannya mematuhi 
perintah. "(S) 


(Surah al-lnsyiqaq) 



"Apabila bumi digegarkan sedahsyat-dahsyat gegarannya 
(1). Dan bumi telah mengeluarkan isi kandungannya(2). Dan 
manusia berkata (ketakutan) mengapa bumi jadi begitu?(3). 
Pada hari itu bumi akan menceritakan berita-berita yang 
berlaku kepadanya(4). Bahawa apa yang berlaku itu adalah 
disebabkan kerana Tuhanmu telah memerintahnya (supaya 
berlaku demikian). "(S) 

(Surah al-Zalzalah) 


Dan ketika ia membaca ayat-ayat yang 
menggambarkan pemandangan alam di permulaan 
surah-surah atau di tengah-tengahnya seperti: 



"Sesungguhnya aku bersumpah dengan bintang- 
bintang(15). laitu bintang-bintang yang beredar yang 
muncul dan menghilang(16). Dan demi malam ketika ia 
menggelap(17). Dan demi pagi ketika ia mula bernafas." (1 8) 


(Surah at-Takwir) 



"Sesungguhnya aku bersumpah dengan cahaya merah (di 
waktu senja)(16). Dan demi malam dan segala apa yang 
dilindunginya(17). Dan demi bulan ketika ia mengambang 
penuh purnama. "( 1 8) 


(Surah al-Insyiqaq) 



"Demi waktu fajar(l). Dan demi (kelebihan) malam-malam 
yang sepuluh(2). Dan demi (solat) yang genap dan yang 
ganjil(3). Dan demi (keindahan) malam ketika ia berlalu. "(4) 


(Surah al-Fajr) 




"Demi cahaya matahari dan cahaya pagi yang terang 
benderang(l). Dan demi bulan yang mengiringinya (selepas 
ia terbenam)(2). Dan demi siang ketika ia menampakkannya 
(matahari) begitu jelas(3). Dan demi malam ketika ia 
melindunginya (matahari) (4). Dan demi langit dan 

pembinaannya yang rapi(5). Dan demi bumi dan 

penghamparannya yang terbentang luas(6). Dan demi jiwa 
dan penciptaannya yang sempurna(7). Kemudian Allah 
mengilhamkan kepadanya jalan kejahatannya dan jalan 
tagwanya. "(8) 


(Surah as-Syams) 



"Demi malam ketika ia menyelubungi (siang dengan gelap- 
gelitanya)(1). Dan demi siang ketika ia terserlah terang 
benderang(2). Dan demi Pencipta yang menjadikan lelaki 
dan perempuan. "(3) 



"Demi waktu pagi(1). Dan demi waktu malam ketika sunyi 
sepi. "(2) 

(Surah adh-Dhuha) 

Dan sebagainya... 

Tumpuan Pembicaraan Surah-surah Juzu' Amma 

Dalam seluruh Juzu' 'Amma, pembicaraan 
dipusatkan pada asal-usul kejadian-kejadian manusia 
dan hidupan-hidupan yang lain seperti tumbuh- 
tumbuhan dan haiwan, pada pemandangan- 
pemandangan alam dan kejadian-kejadian yang 
membuktikan kekuasaan Allah yang terdapat dalam 
kitab alam-Nya yang terbuka lebar, pada 
pemandangan-pemandangan Qiamat yang dahsyat, 
pemandangan-pemandangan Hisab dan balasan- 
balasan ni'mat dan 'azab dalam bentuk-bentuk yang 
mengerikan dan pemandangan-pemandangan yang 
menggegarkan hati seperti pemandangan- 
pemandangan Qiamat, dan semuanya digunakan 
sebagai bukti-bukti penciptaan, pentadbiran Allah dan 
kewujudan alam Akhirat dan neraca-neraca 

pertimbangan-Nya yang tegas disertakan dengan 
kecaman, ancaman dan peringatan, dan kadang- 
kadang disertai dengan gambaran-gambaran 
kebinasaan pendusta-pendusta zaman lampau. 
Seluruh juzu' ini menjadi contoh-contohnya, tetapi 
dalam kata pendahuluan ini kami hanya 

mengemukakan beberapa contoh sahaja. 

Seluruh surah ini - Surah an-Naba' - merupakan satu 
contoh pemusatan, pembicaraan yang lengkap 

mengenai hakikat-hakikat dan pemandangan- 
pemandangan tersebut, sama seperti Surah An- 
Naazi'aat Surah 'Abasa pula mengandungi 

muqaddimah yang memperkatakan peristiwa tertentu 
dari peristiwa da'wah, dan seluruh yang bakinya 
memperkatakan tentang asal usul kehidupan manusia 
dan kehidupan tumbuh-tumbuhan dan seterusnya 



"Pada hari itu r setiap orang lari dari saudaranya(34). Dari ibu 
dan bapanya(35). Dari isteri dan anak-anaknya(36). Pada hari 
itu, setiap orang dari mereka sibuk dengan urusan ' diri 
masing-masing (37). Pada hari Itu, muka orang-orang 
(Mu'min) berseri-seri(38). Senyum ketawa dan gembira(39). 
Pada hari itu, muka orang-orang (kafir) comot berdebu(40). 
Diselubungi suram m uram. "(4 1) 

(Surah 'Abasa) 


Surah at-Takwir menggambarkan revolusi alam 
buana yang amat dahsyat pada hari Qiamat, di 
samping menayangkan pemandangan-pemandangan 
alam yang menarik dalam bentuk sumpah untuk 
menjelaskan hakikat wahyu dan kebenaran Rasulullah 
s.a.w. 


Demikian juga Surah al-lnfitar membentangkan 
pemandangan-pemandangan revolusi alam di 
samping menunjukkan pemandangan-pemandangan 
ni'mat dan 'azab dan menyedarkan hati manusia di 
hadapan pemandangan-pemandangan itu: 



"Wahai insan! Apakah yang menyebabkan engkau 
terpedaya (mencuaikan kewajipan) terhadap Tuhanmu Yang 
Maha Pemurah?"(6) 


(Surah al-lnfitar) 


Surah ai-lnsyiqaq juga menunjukkan pemandangan- 
pemandangan revolusi alam dan pemandangan- 
pemandangan ni'mat dan 'azab. Surah al-Buruj 
memberi gambaran sepintas lalu di sekitar 
pemandangan-pemandangan alam, pemandangan- 
pemandangan hari yang dijanjikan sehubungan 
dengan kisah orang-orang kafir yang menyeksakan 
sekumpulan orang-orang Mu'min di dunia dengan 
api, dan bagaimana Allah akan mengazabkan orang- 
orang yang kafir itu di Akhirat dengan 'azab api 
Neraka yang lebih dahsyat. 


Surah at-Tariq menayangkan pemandangan- 
pemandangan alam buana di samping menerangkan 
asal usul kejadian manusia dan kejadian tumbuh- 
tumbuhan dalam bentuk sumpah, untuk menegakkan 
hakikat Al-Qur'an: 


c§) 



"Sesungguhnya ayat-ayat Al-Qur'an itu ialah kata-kata 
pemutus(13).Dan bukannya kata-kata senda gurau. "(14) 


(Surah at-Tariq) 


Surah al-A'la membicarakan tentang penciptaan, 
penyusunan yang sempurna, penentuan taqdir 
masing-masing dan pengurniaan hidayat Allah, 
tentang kejadian tumbuh-tumbuhan dan peringkat- 
peringkat perkembangannya sebagai pendahuluan 
bagi pembicaraan mengenai penyampaian 
peringatan, alam Akhirat, Hisab dan Balasan. 

Surah al-Ghasyiyah menggambarkan 

pemandangan-pemandangan ni'mat dan 'azab, 
kemudian disusul dengan arahan supaya memikirkan 
kejadian unta, langit, bumi dan gunung-ganang. 
Begitulah seterusnya hingga ke akhir Juzu' 'Amma 
kecuali surah-surah kecil yang memperkatakan 
persoalan 'aqidah dan iman seperti Surah al-lkhlas, 
Surah al-Kafirun, Surah ai-al-Ma'un, Surah al-'Asr, 
Surah al-Qadr dan Surah an-Nasr atau surah-surah 
yang menghiburkan Rasulullah s.a.w. dan 
mengarahkan beliau supaya berlindung pada 

Tuhannya dari segala bahaya, kejahatan dan bencana 
seperti Surah-surah adh-Dhuha, al-Insyirah, al- 
Kauthar, dan an-Nas yang semuanya merupakan 
surah-surah yang sedikit. 


Gaya Pengucapan Di Dalam Surah-surah Juzu' 'Amma 

Satu lagi gejala yang jelas dalam gaya 
pengungkapan Juzu 7 'Amma iaitu cara dan gaya 
pengucapan atau pengungkapannya begitu indah 
disertakan dengan sentuhan-sentuhan yang dituju 
untuk menggambarkan titik-titik keindahan alam dan 
jiwa, juga cara-cara penjelasannya yang seni dan 
menarik dalam membentangkan gambaran- 
gambaran, bayangan, nada-nadanya yang indah, 
bunyi-bunyi akhir kata dan ceraian-ceraian kata yang 
seimbang. Semuanya selaras dan sesuai dengan sifat 
Juzu 7 'Amma yang berbicara dengan manusia- 
manusia yang lalai dan tidur untuk menggerakkan 
mereka dan menarik hati dan pancaindera mereka 
dengan menggunakan berbagai-bagai cara, berbagai- 
bagai nada dan berbagai-bagai bukti yang berkesan. 
Ini dapat dilihat dengan jelas dalam 
pengungkapannya yang indah mengenai bintang- 
bintang yang muncut dan menghilang laksana kijang 
yang bersembunyi di sarangnya kemudian keluar 
menampakkan dirinya. Dan dalam pengungkapannya 
yang menggambarkan malam seolah-olah makhluk 
hidup yang merangkak di dalam gelap-gelita, dan 
menggambarkan waktu pagi seolah-olah makhluk 
hidup yang bernafas dengan cahaya siang: 



bintang (15). Iaitu bintang-bintang yang beredar yang 
muncul dan menghilang(l 6). Dan demi malam ketika ia 
menggelap(17). Dan demi pagi ketika ia mula bernafas. "(1 8) 

(Surah at-Takwir) 

Juga dalam pengungkapannya yang 
menggambarkan pemandangan-pemandangan waktu 
matahari terbenam, pemandangan malam dan bulan: 



"Sesungguhnya aku bersumpah dengan cahaya merah (di 
waktu senja)(16). Dan demi maiam dan segala apa yang 
dilindunginya(17). Demi bulan ketika ia mengambang penuh 
purnama. "(18) 


(Surah al-lnsyiqaq) 


Juga dalam pengungkapannya yang 
menggambarkan pemandangan waktu fajar dan 
waktu malam ketika ia berlalu: 



"Demi waktu fajar(l). Dan demi (kelebihan) malam-malam 
yang sepufuh(2). Dan demi (solat) yang genap dan yang 
ganjil(3). Dan demi (keindahan) malam ketika ia berlalu. "(4) 






"Demi waktu pagi(1). Dan demi waktu malam ketika sunyi 
sepi. "(2) 


(Surah adh-Dhuha) 

Juga dalam seruannya yang menimbulkan 
kesedaran dalam hati manusia: 



"Wahai insan! Apakah yang menyebabkan engkau 
terpedaya, (mencuaikan kewajipan) terhadap Tuhanmu Yang 
Maha Pemurah?(6). Yang telah menciptakanmu dan 
menyempurnakan kejadianmu serta mengimbangkan (segala 
bahagian) dirimu. "(7) 


(Surah al-Infitar) 

Dan dalam pengungkapannya yang 
menggambarkan Syurga: 



"Pada hari itu r muka orang-orang Mu'min cantik berseri(8). 
Kerana mereka berpuashati dengan amalan-amalan mereka 
(ketika menerima balasan)(9). Mereka ditempatkan di dalam 
Syurga yang tinggi(lO). Di sana mereka tidak mendengar 
sebarang perkataan yang kosong dan sia-sia."(l 1) 

(Surah al-Ghasyiyah) 


Dan seterusnya dalam pengungkapannya yang 
menggambarkan Neraka. 



"Dan barang siapa yang ringan timbangan amalannya(8). 
Maka tempat kembalinya ialah Neraka Hawiyah(9). Dan 
tahukah engkau apakah Neraka Hawiyah itu? (10). Itulah 
Neraka yang amat panas. "( 1 1) 


(Surah al-Qari'ah) 

Keindahan pengungkapan Al-Qur'an amadah jelas, 
iaitu sejelas tujuan sentuhan-sentuhannya yang indah 
ketika menayangkan pemandangan-pemandangan 
| alam dan isi kandungan jiwa manusia. 

Cara pengungkapan Al-Qur'an yang kadang- 
kadang melenceng dari menggunakan kata-kata yang 
langsung kepada kata-kata yang tidak langsung, dari 
kata-kata yang dekat kepada kata-kata yang jauh 
untuk mendapatkan bunyi yang dikehendaki itu 
adalah di antara bukti yang menguatkan 
pemandangan ini di sepanjang juzu' ini secara lebih 
kurang. 

Surah an-Naba' ini merupakan satu contoh dari arah 
aliran Juzu' 'Amma dari segi pokok-pokok 
pembicaraannya, hakikat-hakikat yang dijelaskannya, 
nada-nada yang digunakannya, pemandangan- 
pemandangan yang ditayangkannya, gambaran- 
gambarannya, bayangan-bayangannya, irama- 
iramanya dan sentuhan-sentuhannya mengenai alam, 
jiwa manusia, kehidupan dunia dan kehidupan 
Akhirat, pemilihan kata-kata dan susunan kata- 
katanya yang meninggalkan kesan yang mendalam 
dalam perasaan dan hati manusia. 

Penonjolan Persoalan Qiamat 

Surah ini dimulakan dengan satu pertanyaan yang 
menarik untuk membesar-besarkan persoalan Qiamat 
yang dipertikaikan mereka. Qiamat adalah satu 
persoalan yang amat besar dan amat jelas, tiada 
sebarang kesamaran dan keraguan lagi. Kemudian 
pertanyaan itu diiringi dengan ancaman Hari Qiamat 
yang akan mereka ketahui hakikatnya: 



' Tentang apakah mereka saling bertanya? (1). Tentang -berita 
yang amat besar(2). Yang mereka pertikaikan 
kebenarannya(3). Tidak sekali-kali begitu , mereka akan 
mengetahui (kebenarannya)(4). Kemudian , tidak sekali-kali 
begitu , mereka akan mengetahui (kebenarannya). "(5) 

Kejadian-kejadian Yang Membayangkan Kewujudan 

Pentadbiran Ilahi 

Kemudian ia beralih sebentar dari pembicaraan 
berita Qiamat dan menarik perhatian mereka kepada 
perkara-perkara yang berlaku di hadapan dan di 
sekeliling mereka, iaitu berlaku pada diri mereka 
sendiri dan pada . alam di sekitar mereka, iaitu 
kejadian-kejadian yang dapat menunjukkan hakikat 
tadbir yang wujud di sebaliknya yang akan 
diterangkan nanti: 




"Bukankah Kami ciptakan bumi terhampar luas? (6). Dan 
gunung-ganang sebagai pasak-pasak buml?(7). Dan 
bukankah Kami ciptakan kamu berpasang-pasangan? (8). 
Dan bukankah Kami jadikan tidur kamu suatu kerehatan?(9). 
Dan bukankah Kami jadikan malam sebagai kain tabir?(1 0). 
Dan bukankah Kami jadikan siang masa mencari kehidupan? 
(11). Dan bukankah Kami binakan di atas kamu tujuh petala 
langit yang kukuh? (12). Dan bukankah Kami ciptakan 
matahari sebagai lampu yang amat terang?(13). Dan 
bukankah Kami turunkan dari awan-awan pemerah itu air 
hujan yang lebat? (14). Supaya dengannya Kami keluarkan 
biji-bijian dan tumbuh-tumbuhan(1 5). Dan kebun-kebun 
yang bertautan rimbun. "(1 6) 

Hakikat Qiamat 

Setelah menerangkan berbagai-bagai hakikat, 
pemandangan, gambaran dan nada, ia kembali 
semula kepada pembicaraan Qramatyang agung yang 
dipertikaikan mereka dan diancamkan kepada mereka 
untuk menjelaskan hakikat yang sebenar. 



"Sesungguhnya Hari Pengadilan itu suatu hari yang 
ditentukan(17). Iaitu hari ditiupkan sangkakala lalu kamu 
datang (ke Mahsyar) sepuak demi sepuak(18). Dan langit 
pun dibuka lalu ia jadi berpintu-pintu(1 9). Dan gunung- 
ganang dihancurleburkan lalu ia jadi seperti 
fatamorgana." (20) 

Pemandangan 'Azab Di Dalam Neraka Jahannam 


Kemudian ditayangkan pemandangan 'azab dengan 
segala kedahsyatan: 



"Sesungguhnya Neraka adalah tempat pengawasan yang 
rapi(21). Sebagai tempat kembali bagi orang-orang yang 
melampaui (batas-batas Aliah)(22). Mereka akan tinggal 
kekal di dalamnya abad demi abad(23). Mereka tidak akan 
merasa dingin dan tidak akan mengecap minuman(24). 
Kecuali air yang mendidih dan air danur (25). Sebagai 
balasan yang setimpal(26). Mereka dahulu tidak 
mengharapkan adanya Hisab(27). Dan mereka mendustakan 
ayat-ayat Kami dengan sekeras-keras pendustaan(28). 
Sedangkan segala sesuatu Kami hitungkannya dengan 
catatan yang rapi(29). Oleh itu , rasakanlah 'azab itu dan 
Kami tidak akan tambah kecuali 'azab (yang lebih dahsyat 
lagi). "(30) 


Pemandangan Ni'matDi Dalam Syurga 

Setelah itu ditunjukkan pula pemandangan ni'mat 
yang melimpah-ruah: 



"Sesungguhnya orang-orang yang bertaqwa itu 
memperolehi kejayaan(31). laitu taman-taman Syurga dan 
kebun-kebun anggur(32). Dan bidadari-bidadari remaja yang 
berdada montok dan sebaya (33). Dan gelas-gelas yang 
penuh dengan minuman(34). Mereka tidak akan mendengar 
sebarang percakapan sia-sia dan kata-kata dusta(35). 
Sebagai balasan , dari Tuhanmu dan sebagai kurnia yang 
dikira dengan rapi. "(36) 


Surah ini ditamatkan dengan satu pernyataan yang 
amat besar dari segi hakikat dan pemandangan yang 
ditayangkannya, juga dengan memberi amaran dan 
peringatan sebelum tibanya Hari Qiamat di mana 
munculnya pemandangan yang hebat ini: 





"laitu Tuhan yang memelihara langit dan bumi dan segala 
kejadian yang . ada di antara keduanya dan Yang Maha 
Penyayang. Mereka tidak berupaya untuk berbicara dengan- 
Nya(37). Pada hari Jibril dan para malaikat berdiri berjajar ; 
mereka tidak bercakap melainkan siapa yang diizinkan Allah 
Yang Maha Penyayang dan berkata benar(38). Itulah hari 
yang benar. Oleh itu , siapa yang mahukan (kejayaan) 
hendaklah ia memilih jalan kembali kepada Tuhannya(39). 
Sesungguhnya Kami memberi amaran kepada kamu 
terhadap 'azab yang amat dekat pada hari itu , setiap orang 
akan melihat apa yang telah dilakukan oleh dua tangannya 
dan setiap orang kafir akan berkata: Alangkah baiknya jika 
aku jadi tanahi"(40) 


Itulah berita Qiamat yang agung yang mereka saling 
bertanya tentangnya, dan itulah peristiwa-peristiwa 
yang akan berlaku pada hati mereka mengetahui 
berita Qiamat besar itu. 


****** 


(Pentafsiran ayat-ayat 1-5] 


Mempertikaikan Hari Qiamat 


"Tentang apakah mereka saling bertanya? "(1) 


Pendahuluan ini mengecam sikap orang-orang kafir 
yang bertanya-tanya tentang Hari Qiamat dan 
melahirkan kehairanan terhadap mereka kerana 
menjadikan Qiamat sebagai bahan tanya menanya. 
Mereka bertanya dan berdebat meragui kedatangan 
Qiamat. Mereka hampir-hampir tidak dapat 
memahami kemungkinan berlakunya Hari Qiamat itu, 
sedangkan Qiamat merupakan sesuatu yang paling 
wajar berlaku: 


"Tentang apakah mereka saling bertanya? "(1) 



Yakni mereka bercakap-cakap tentang apa? 

Pertanyaan itu bukan dituju untuk mendapatkan 
jawapan dari mereka, bahkan dituju untuk melahirkan 
; rasa hairan dan takjub terhadap keganjilan sikap 
; mereka yang masih bertanya-tanya tentang Qiamat 
| itu. Kemudian dijawab dengan menerangkan hakikat 
I dan sifat Qiamat yang ditanyakan mereka: 



/ j „ 4 Af 



' Tentang berita yang amat besar. (2) Yang mereka 
pertikaikan kebenarannya. "(3) 


Di sini Al-Qur'an tidak menyebut perkara yang 
dipertikaikan itu dengan kata-katanya yang tepat, 
malah ia menyebut perkara itu sebagai "berita yang 
amat besar", inilah uslub melahirkan kehairanan dan 
membesar-besarkan persoalan itu. 


Perselisihan tentang kebenaran Hari Qiamat itu 
telah berlaku di antara orang-orang yang beriman dan 
orang-orang yang kafir. Dan golongan yang bertanya 
itu ialah golongan yang kafir sahaja. AI-Qur'an tidak 
menerangkan hakikat berita Qiamat yang ditanya- 
tanyakan itu, malah ia hanya sifatkannya sebagai 
berita yang amat besar. Kemudian ia memberi 
ancaman secara halus, dan ancaman ini lebih 
berkesan dari jawapan secara langsung dan lebih 
menakutkan: 



'Tidak sekali-kali begitu , mereka akan mengetahui 
(kebenara n nya ) (4). Kemudian , tidak sekali-kali begitu , 

| mereka akan mengetahui (kebenarannya). "(5) 

Kata-kata ^ digunakan untuk menyatakan 
I bantahan dan penolakan dan ia amat sesuai di sini 

dengan bayangan pengertian yang hendak 
: disampaikan oleh ayat ini. Ulangan kata-kata itu 

| mengandungi ancaman. 


Penjelajahan Sepintas Di Alam Buana 


Kemudian Al-Qur'an meninggalkan pembicaraan 
berita yang agung itu untuk menjelajah sebentar di 
dalam alam buana dengan makhluk-makhluk, 
hakikat-hakikat, gejala-gejala dan pemandangan- 
pemandangan yang boleh membawa kepada 
keinsafan: 




g 








"Bukankah Kami ciptakan bumi terhampar luas?(6). Dan 
gunung-ganang sebagai pasak-pasak bumi?(7). Dan 
bukankah Kami ciptakan kamu berpasang-pasangan? (8). 
Dan bukankah Kami jadikan tidur kamu suatu kerehatan?(9). 
Dan bukankah Kami jadikan malam sebagai kain tabir? (10). 
Dan bukankah Kami jadikan siang masa mencari kehidupan? 
(1 1). Dan bukankah Kami binakan di atas kamu tujuh petala 
langit yang kukuh? (12). Dan bukankah Kami ciptakan 
matahari sebagai lampu yang amat terang?(13). Dan 
bukankah Kami turunkan dari awan-awan pemerah itu air 
hujan yang lebat? (14). Supaya dengannya Kami keluarkan 
biji-bijian dan tumbuh-tumbuhan(l 5). Dan kebun-kebun 
yang bertautan rimbun."(16) 


Akal Pentadbiran Di Sebalik Kejadian-kejadian Alam 


Penjelajahan ke alam buana yang luas dengan 
berbagai-bagai pemandangan dan gambaran itu 
dirakamkan dengan kata-kata dan ungkapan yang 
ringkas dan padat, yang melahirkan kesan yang tajam 
menembusi hati manusia. Ungkapan-ungkapan itu 
merupakan seolah-olah tukul yang mengetuk bertubi- 
tubi, tanpa jemu dan tanpa putus-putus. Begitu juga 
pengucapan dalam bentuk pertanyaan-pertanyaan itu 
merupakan seolah-olah tangan yang kuat yang 
menggoncangkan insan-insan yang lalai itu supaya 
memerhati dan meneliti makhluk-makhluk dan gejala- 
gejala alam itu, dan seluruh kejadian itu 
membayangkan tadbir dan perencanaan Allah yang 
rapi, dan membuktikan kekuasaan-Nya untuk 
menciptakan mereka kembali sesudah mati, juga 
menunjukkan hikmat Allah bahawa ia tidak akan 
meninggalkan manusia percuma tanpa Hisab dan 
Balasan. Di sinilah penjelajahan itu bertemu dengan 
berita Qiamat yang amat besar yang dipertikaikan 
oleh orang-orang yang kafir itu. 


****** 


(Pentafsiran ayat-ayat 6 - 7) 

Sentuhan pertama dalam pusingan ini ialah 
mengenai kejadian bumi dan gunung-ganang: 

"Bukankah Kami ciptakan bumi terhampar luas?(6). Dan 
gunung-ganang sebagai pasak-pasak bumi?"(7) 





Penciptaan Bumi Dan Gunung-ganang 

Kejadian bumi yang terhampar itu merupakan 
hakikat yang dapat dilihat oleh semua manusia dalam 
apa sahaja peringkat kemajuan dan ilmu pengetahuan 

mereka. Ia tidak memerlukan kepada ilmu yang 
banyak untuk memahami hakikat ini dalam bentuknya 
yang nyata itu. Begitu juga kejadian bukit-bukau dan 
gunung-ganang sebagai pasak-pasak bumi 
merupakan gejala yang dapat dilihat oleh mata semua 
manusia walaupun manusia jakun. Dan kejadian- 
kejadian ini mencetuskan kesan di dalam hati apabila 
dipandang dengan jiwa yang insaf. 

Tetapi hakikat kejadian-kejadian itu adalah lebih 
besar dan iebih luas dari apa yang dirasakan oleh 
manusia jakun dengan hatinya yang kosong. Semakin 
maju dan tinggi ilmu pengetahuan manusia mengenai 
rahsia-rahsia alam dan peringkat-peringkat 
perkembangannya semakin besarlah hakikat ini di 
dalam jiwanya dan dia akan sedar bahawa di 
belakang kejadian-kejadian alam itu terdapat 
perencanaan dan tadbir Allah Yang Maha Besar dan 
Maha Bijaksana yang telah mengatur dan 
menyelaraskan di antara individu-individu semua 
makhluk dan keperluan-keperluan mereka masing- 
masing, dan melengkapkan bumi ini untuk kehidupan 
insan dan melengkapkan insan untuk 
membolehkannya menyesuaikan diri dan 
bersefahaman dengan alam sekitar. 

Penciptaan bumi yang memberi kemudahan dan 
keselesaan hidup terutama hidup manusia merupakan 
satu saksi yang kuat adanya akal pentadbir di sebalik 
aiam yang nyata ini, kerana jika kerosakan dan 
kekacauan berlaku pada mana-mana hubungan dari 
hubungan-hubungan yang diperlukan untuk 
mewujudkan bumi seperti keadaannya yang ada 
sekarang, atau jika kerosakan dan kekacauan berlaku 
pada mana-mana hubungan dari hubungan yang 
diperlukan untuk mewujudkan hidupan-hidupan di 
bumi ini, atau jika kerosakan dan kekacauan berlaku 
di sana sini, maka bumi tidak akan menjadi tempat 
yang selesa lagi seperti yang diisyaratkan oleh Al- 
Qur'an dengan ungkapannya yang ringkas itu supaya 
setiap orang dapat memahaminya mengikut darjah 
iimu pengetahuan dan kefahaman masing-masing. 

Penciptaan bukit-bukau dan gunung-ganang 
sebagai pasak-pasak bumi dapat difahami oieh semua 
manusia dengan pandangan mata kasarnya. Ia serupa 
dengan pasak-pasak yang meregangkan bangunan 
khemah. Hakikat ini kita terima dari Al-Qur'an dan 
kita faham darinya bahawa bukit-bukau dan gunung- 
ganang itu meneguhkan kedudukan bumi dan 
memelihara imbangannya, hai ini mungkin kerana 
bukit-bukau dan gunung-ganang itu mengimbangi di 
antara nisbah-nisbah berat kawah-kawah lautan 
dengan nisbah berat tanah-tanah tinggi di kawasan 
pergunungan. Dan mungkin juga ia mengimbangi di 
antara susutan-susutan di daiam bumi dengan 
susutan di permukaan bumi, dan, mungin puia kerana 
ia memberatkan bumi di bahagian-bahagian yang 
tertentu supaya ia tidak terumbang-ambing apabila 
berlaku gempa-gempa bumi, ledakan-ledakan 
gunung berapi dan goncangan dalam bumi. Dan 
mungkin kerana sebab-sebab lain yang belum lagi 
ditemui, kerana masih banyak undang-undang dan 


hakikat-hakikat majhul yang diisyaratkan oleh Al- 
Qur'anul Karim kemudian setelah ratusan tahun 
barulah manusia dapat mengetahui sebahagiannya 
sahaja. 

(Pentafsiran ayat-ayat 8 - 11) 

Penciptaan Lelaki Dan Perempuan 

Sentuhan kedua ialah mengenai kejadian manusia 
yang berpasang-pasangan: 



"Dan bukankah Kami ciptakan kamu berpasang- 
pasangan? "(8) 

Ini juga -suatu gejala yang amat jelas dan dapat 
difahami dengan mudah oleh semua manusia. Allah 
'Azzawajalla telah menciptakan manusia lelaki dan 
perempuan. Ia jadikan kesinambungan hidup manusia 
bergantung kepada kelainan jenis suami dan isteri dan 
kepada percantuman keduanya. Semua manusia 
dapat memahami gejala ini dan dapat merasakan di 
sebaliknya kerehatan, kelazatan, keni'matan dan 
kepulihan tenaga tanpa memerlukan kepada ilmu 
pengetahuan yang banyak. Kerana itulah Al-Qur'an 
berbicara begitu dengan manusia dari semua 
masyarakat supaya mereka dapat memahaminya dan 
dapat mengambil keinsafan darinya apabila mereka 
memikirkannya dengan teliti, dan seterusnya dapat 
merasakan adanya tujuan tertentu dan adanya 
penyusunan dan pentadbiran Allah di sebalik 
penciptaan itu. 

Di sebalik perasaan yang tidak jelas terhadap nilai 
hakikat ini terdapat pula perhatian-perhatian yang lain 
apabila ilmu pengetahuan dan perasaan manusia 
bertambah tinggi. Misalnya, ada perhatian tentang 
apakah kuasa pengatur yang menentukan nutfah 
(mani) ini lelaki dan nutfah itu perempuan sedangkan 
kedua-duanya tidak mempunyai satu sifat pembeza 
yang nyata yang membuat nutfah ini mengambil 
jalannya untuk menjadi anak lelaki dan nutfah itu 
mengambil jalannya untuk menjadi anak perempuan? 
Tiada lain melainkan iradat dan qudrat Allah 
Penciptalah yang mengatur, mengarah dan 
menaruhkan sifat-sifat yang dikehendaki-Nya pada 
nutfah itu dan nutfah ini untuk mewujudkan 
pasangan lelaki dan perempuan yang menyubur dan 
memajukan hayat manusia. 

Rahsia-rahsia Di Sebalik Tidur 



"Dan bukankah Kami jadikan tidur kamu suatu 
kerehatan? (9). Dan bukankah Kami jadikan malam sebagai 
kain tabir? (10). Dan bukankah Kami jadikan siang masa 
mencari kehidupan? "(11) 

Di antara pentadbiran Allah terhadap manusia ialah 
la jadikan tidur suatu kerehatan yang memutuskan 
mereka dari segala kegiatan beriikir dan bekerja, la 
jadikan mereka dalam satu keadaan tidak mati dan 
tidak hidup, yang merehatkan tubuh badan dan saraf- 
saraf mereka, dan memulihkan semula tenaga mereka 
yang dicurahkan semasa jaga, penat dan semasa 
sibuk dengan urusan-urusan kehidupan. Semuanya itu 
berlangsung dengan cara yang aneh yang tidak dapat 
difaham hakikatnya oleh manusia dan tidak pula 
dicampurtangan oleh kehendak dan kemahuannya. 
Manusia tidak mungkin mengetahui bagaimana tidur 
itu berlangsung pada dirinya. Semasa dalam keadaan 
jaga ia tidak tahu bagaimana ia dalam keadaan tidur, 
dan semasa dalam keadaan tidur ia tidak pula dapat 
memperhatikan proses tidur. Tidur merupakan salah 
satu rahsia makhluk hidup dan tiada yang 
mengetahuinya melainkan Pencipta makhluk hidup itu 
sendiri Allah jadikan setiap yang hidup bergantung 
kepada tidur, kerana itu tiada yang hidup dapat hidup 
tanpa tidur kecuali untuk jangka waktu yang terbatas 
sahaja. Dan andainya dipaksa dengan sarana-sarana 
yang luar dari dirinya supaya ia terus jaga, maka 
sudah tentu ia akan binasa. 


Tidur mempunyai banyak rahsia selain dari 
memenuhi kehendak tubuh badan urat saraf, la 
merupakan perdamaian jiwa dari pertarungan hidup 
yang sengit Satu perdamaian yang menguasai 
seseorang hingga ia terpaksa membuang senjata dan 
perisainya, sama ada ia suka atau tidak suka, dan 
menyerah diri kepada tempoh perdamaian yang aman 
tenteram, iaitu tempoh perdamaian yang diperlukan 
oleh setiap orang sama seperti ia perlukan makanan 
dan minuman. Kadang-kadang berlaku sesuatu yang 
hampir serupa dengan mu'jizat-mu'jizat apabila 
mengantuk menguasai kelopak mata, sedangkan roh 
berat menderita, dan saraf-saraf tegang, jiwa 
terganggu dan hati resah gelisah, tiba-tiba 
mengantuk ini - yang kadang-kadang tidak lebih dari 
detik-detik yang pendek membawa satu perubahan 
yang besar kepada seseorang, iaitu ia membawa 
kepulihan tenaga dan jiwa yang sempurna -dan 
menjadikannya seolah-olah manusia baru apabila ia 
sedar dari mengantuknya. Peristiwa mu'jizat seperti ini 
telah berlaku kepada pahlawan-pahlawan Islam yang 
letih lesu di dalam Peperangan Badar dan Peperangan 
Uhud, dan Allah telah membangkitkan peristiwa ini 
sebagai satu ni'mat yang dikurniakan kepada mereka. 
Firman-Nya: 


)***+. s' 



"Ketika Allah melindungi kamu dengan mengantuk sebagai 
pengurniaan ketenteraman dari limpah kurnia~Nya. " 


" Kemudian Allah menurunkan ke atas kamu perasaan aman 
tenteram dalam bentuk mengantuk yang menyelubungi 
sekumpulan kamu. " 

(Aali 'Imran: 1 54) 

Kejadian yang seumpama ini telah berlaku kepada 
banyak orang. 

Kerehatan dengan tidur yang memutuskan 
seseorang dari kegiatan berfikir dan bekerja 
merupakan salah satu dari keperluan-keperluan bagi 
setiap yang hidup, juga merupakan salah satu rahsia 
dari rahsia qudrat Allah dan salah satu ni'mat dari 
ni'mat-ni'mat Allah yang tidak dikurniakan-Nya 
melainkan kepada makhluk yang hidup. Tarikan 
perhatian kepada ni'mat tidur secara yang dilakukan 
oleh Al-Qur'an itu menyedarkan hati kepada ciri-ciri 
makhluk hidup dan kepada qudrat Allah yang 
memberi ciri-ciri itu kepadanya, dan tarikan perhatian 
itu juga mencuit hati manusia ke arah berfikir, 
mengambil pengertian dan mengalami rasa 
keterharuan. 

Di antara pentadbiran Allah lagi ialah Dia jadikan 
harakat alam selaras dengan harakat makhluk hidup. 
Andainya Allah telah meletakkan rahsia tidur selepas 
bekerja dan bergiat, maka Dialah juga yang 
meletakkan pada alam ini hari malam sebagai tabir 
yang melindungi manusia agar ia dapat tidur dan 
berehat dengan sempurna, juga meletakkan hari 
siang pada alam supaya menjadi masa mencari 
kehidupan, iaitu masa yang penuh dengan kesibukan 
dan kegiatan. Demikianlah penyelarasan yang wujud 
di dalam penciptaan Allah. Dan kerana itulah alam 
bumi ini merupakan tempat yang sesuai untuk 
makhluk-makhluk hidup, iaitu alam yang dapat 
memenuhi kehendak-kehendak segala sifat yang ada 
pada mereka, kerana makhluk-makhluk hidup ini 
dilengkapkan dengan susunan kejadian yang sesuai 
dari segi harakat dan keperluan-keperluannya dengan 
ciri-ciri dan penyesuaian-penyesuaian yang wujud di 
alam ini. Itulah hasil penciptaan qudrat Allah Yang 
Maha Kreatif dan Maha Pentadbir, iaitu penciptaan 
yang begitu halus keselarasannya. 

[Pentafsiran ayat-ayat 12 - 16 ] 

Penciptaan Langit, Matahari Dan Awan 

Sentuhan ketiga ialah mengenai penciptaan langit 
yang seimbang dengan bumi dan makhluk yang 



" Dan bukankah Kami binakan di atas kamu tujuh petala 
langit yang kukuh ?"(12) 


(Surah al-Anfal: 1 1) 



Tujuh petala langit yang kukuh yang telah dibinakan 
Allah di atas penduduk bumi ialah tujuh petala langit 
iaitu jalan-jalan yang tujuh yang disebut dalam satu 
ayat yang lain (ayat 17 Surah al-Mu'minun). Hanya 
Allah sahaja yang mengetahui maksudnya yang 
sebenar. Mungkin maksudnya tujuh galaksi atau 

gugusan bintang-bintang. Setiap gugusan mungkin 
terdiri dari seratus juta bintang-bintang. Tujuh 
gugusan bintang-bintang inilah yang mempunyai 
hubungan dengan bumi kita atau dengan keluarga 
matahari kita. Dan mungkin pula maksudnya iain dari 
itu, dan ini hanya Allah sahaja yang tahu susunan 
alam buana ini, sedangkan manusia hanya 
mengetahui sebahagian kecil sahaja. 

Ayat ini menerangkan bahawa tujuh petala langit 
itu sangat kukuh dan kuat binaannya, la diikat 
dengan satu kuasa yang menahannya dari pecah dan 
bengkok. Inilah hakikat yang kita lihat dan ketahui 
dari sifat dan tabi'at bintang-bintang dan jirim-jirim 
yang kita namakan dengan kata-kata " langit " itu. 
Semua manusia tahu hakikat ini. Ayat ini juga 
memberi isyarat bahawa penciptaan tujuh petala 
langit itu selaras dengan alam bumi dan manusia, 
kerana itulah ia disebut dalam pembicaraan yang 
menyentuh tadbir dan perencanaan Allah terhadap 
bumi dan manusia. Ini dibuktikan oleh ayat 
seterusnya: 



"Dan bukankah Kami ciptakan matahari sebagai lampu yang 
amat terang? "(13) 

Matahari yang terang benderang memberi 
kepanasan yang dihayati oleh bumi dan makhluk- 
makhluk hidup yang ada padanya. 

Matahari juga mempengaruhi pembentukan awan 
dengan menguapkan air dari lautan yang luas di bumi 
dan mengangkatkannya ke lapisan-lapisan udara yang 
tinggi, itulah awan-awan yang memerah hujan: 



"Dan bukankah Kami turunkan dari awan-awan pemerah itu 
air hujan yang lebat? (14) Supaya dengannya Kami keluarkan 
biji-bijian dan tumbuh-tumbuhan(1 5). Dan kebun-kebun 
yang bertautan rimbun. "(1 6) 

Siapakah yang memerahkan awan-awan itu? 
Mungkin angin dan mungkin pula pelepasan arus 
elektrik di lapisan-lapisan udara, tetapi di sebalik itu 
semua ialah tangan qudrat Allah yang meletakkan 
kuasa-kuasa itu di alam ini. Kata-kata "lampu" atau 
itu mengandungi api yang bernyala-nyala, 
kepanasan dan cahaya, dan semua unsur-unsur ini 
terdapat pada matahari. Kerana itu pemilihan kata- 
kata "lampu" amat halus sekali maksudnya. 

Dari lampu yang amat terang ini dengan cahaya dan 
kepanasannya, dan dari awan-awan yang memerah 
hujan, yang mencurah sekali demi sekali setiap kali 
berlakunya perlepasan arus elektrik itu, dan dari air 
dan cahaya ini lahiriah biji-bijian dan tumbuh- 
tumbuhan yang dapat dimakan, dan lahirlah kebun- 
kebun dan pokok-pokok dengan daun-daunnya yang 
bertaut rimbun. 


Keselarasan dan keserasian dalam mengaturkan 
pelan-pelan alam ini tentulah tidak mungkin berlaku 
melainkan di sebaliknya pastilah ada kuasa yang 
mengatur dan menyelaraskannya, ada kebijaksanaan 
yang merancangkannya dan ada iradat yang 
mentadbirkannya. Hakikat ini dapat difaham oleh 
setiap manusia apabila ia menumpukan perasaan- 
perasaannya ke arah ini. Dan jika ilmu pengetahuan 
manusia bertambah tinggi, maka akan terbukalah 
kepadanya rahsia-rahsia keselarasan yang amat luas 
yang menakjubkan akal fikirannya. Dan ini akan 
menjadikan pendapat yang mengatakan keselarasan 
itu berlaku secara kebetulan sahaja sebagai satu 
pendapat yang remeh yang tidak wajar dibahaskan, 
dan menjadikan percubaan untuk melarikan diri dari 
mengakui adanya hakikat taqdir dan tadbir Allah pada 
alam ini sebagai semata-mata kedegilan yang tidak 
wajar dilayani. 

Alam buana mempunyai Penciptanya, dan di sebalik 
alam ini pula terdapat tadbir, perencanaan dan 
penyusunan Ilahi yang rapi. Penjelasan hakikat-hakikat 
dan pemandangan-pemandangan yang teratur 
sedemikian rupa di dalam ayat-ayat ini, iaitu 
penciptaan bumi yang terhampar luas, penciptaan 
gunung-ganang selaku pasak bumi, penciptaan 
manusia secara berpasang-pasangan, penciptaan tidur 
sebagai masa kerehatan setelah sehari suntuk 
bergerak, sedar dan bergiat, penciptaan malam 
sebagai kain tabir untuk berlindung dan bersembunyi 
diri. Penciptaan siang sebagai masa untuk sedar dan 
bergiat, kemudian pembinaan tujuh petala langit yang 
kukuh, penciptaan matahari sebagai lampu yang amat 
terang, penurunan air hujan yang lebat dari awan- 
awan pemerah untuk menumbuhkan biji-bijian, 
tumbuh-tumbuhan dan kebun-kebun. Semua 
penjelasan yang teratur ini membayangkan adanya 
perencanaan dan penyelarasan yang, amat halus, 
adanya tadbir dan perencanaan Ilahi yang amat rapi 
dan wujudnya Allah Pencipta Yang Maha Bijaksana 
dan Maha Berkuasa, di samping menyentuh hati kita 
dengan sentuhan-sentuhan yang menyedarkan kita 
terhadap adanya tujuan dan matlamat (di sebalik 
hidup ini). Di sinilah bertemunya penerangan ayat 
dengan tajuk berita Qiamat yang amat besar yang 
dipertikaikan mereka. 


(Pentafsiran ayat-ayat 17-20) 


Hari Penentuan Siapa Yang Salah Dan Siapa 

Yang Benar 


Semua penciptaan ini ialah untuk (membolehkan 
manusia melakukan) kegiatan bekerja dan mencari 
kenikmatan hidup dan di sebalik kegiatan kerja dan 
mencari keni'matan itu terdapat, pula Hisab dan 
Balasan pada Hari Pengadilan iaitu suatu hari yang 
ditentukan untuk dijalankan pengadilan: 


(g) ] £)LC4 

"Sesungguhnya Hari Pengadilan itu suatu hari yang 


s' ^ 


ditentukan." (17) 

Manusia tidak diciptakan sia-sia dan tidak akan 
ditinggalkan percuma. Tuhan yang merencanakan 
hidup mereka dan menyelaraskannya dengan alam 
tempat hidup mereka dengan begitu rapi tidak 
mungkin membiarkan mereka hidup sia-sia dan mati 
percuma. Atau membiarkan mereka membuat 
kebaikan di bumi atau merosakkannya kemudian 
masuk ke dalam tanah dan hilang begitu sahaja. Atau 
membiarkan mereka mengikut hidayat atau 
kesesatan, kemudian menerima akibat yang sama, 
atau membiarkan mereka berlaku adil di dunia atau 
berlaku zalim kemudian keadilan dan kezaliman itu 
hilang begitu sahaja tanpa balasan. 

Di sana telah ditetapkan Hari Pengadilan, Hari 
Penentuan salah benar dan hari yang memberi 
keputusan terhadap segala perbuatan yang telah 
dilakukan di dunia. 


Itulah hari yang telah ditetapkan, dijanji dan 
ditentukan masanya yang termaklum di sisi Allah: 



", Sesungguhnya Hari Pengadilan itu suatu hari yang 
ditentukan." (17) 


Itulah hari berlakunya kekacauan peraturan alam 
buana dan terputusnya ikatan peraturannya: 

Tiupan Sangkakala 

"laitu hari ditiupkan sangkakala , lalu kamu datang (ke 
Mahsyar) sepuak demi sepuak. "(1 8) 

Sangkakala ialah nafiri. Kita hanya tahu namanya 
sahaja, tetapi tidak tahu hakikatnya. Apa yang kita 
tahu ialah nafiri itu akan ditiup. Kita tidak payah 
menyusahkan diri kita untuk mengetahui bagaimana 
nafiri ini ditiupkan, kerana dia tidak menambahkan 
keimanan kita dan tidak pula menambahkan rasa 
keterharuan kita terhadap peristiwa itu. Allah mahu 
memelihara tenaga kita dari dihabiskan di dalam 
usaha menyelidiki perkara ghaib yang tidak diketahui, 
dan la telah memberi penjelasan mengenainya 
sekadar berguna untuk kita. Oleh itu, kita tidak payah 
menambahkan apa-apa lagi. Kita hanya mendapat 
gambaran bahawa tiupan sangkakala akan 
membangkitkan sekalian yang mati dan 
mengumpulkan mereka di Mahsyar. Mereka akan 
berduyun-duyun ke sana sepuak demi sepuak. Umat 
manusia yang telah hilang sejak berabad-abad dan 
mengosongkan muka bumi untuk generasi-generasi 
selepas mereka supaya kawasan bumi yang terbatas 
itu tidak penuh sesak dengan mereka, tiba-tiba 
sekaligus dibangkitkan kembali. Mereka datang 
berduyun-duyun dari berbagai-bagai hala dan arah 
menuju ke Mahsyar. Kita mendapat gambaran 
bahawa semua kubur terbongkar dan manusia yang 
mati itu akan keluar darinya. Kita mendapat 
gambaran Mahsyar yang mengumpulkan umat 
manusia yang ramai yang tidak diketahui di mana 




awal dan di mana akhirnya. Kita mendapat gambaran 
betapa dahsyatnya perhimpunan manusia yang begitu 
ramai. Mereka tidak pernah berkumpul seperti itu 
serentak dalam satu waktu melainkan hanya pada 
hari ini sahaja... tetapi mereka berkumpul di mana? 
Kita tidak tahu. Di alam yang kita tahu ini pun ialah 
kejadian-kejadian dan peristiwa-peristiwa yang besar- 
besar belaka: 



"Dan langit pun dibuka , lalu ia jadi berpintu-pintu(1 9). Dan 
gunung-ganang dihancurleburkan lalu ia jadi seperti 
fatamorgana . "(20) 

Langit yang dibina sebegitu teguh dan kukuh itu 
akan dibuka dan menjadikannya berpintu-pintu pecah 
dan terbelah seperti yang digambarkan di tempat- 
tempat dan surah-surah yang lain. Langit akan 
berubah kepada satu keadaan yang belum pernah 
kita lihat. Bukit-bukau dan gunung-ganang yang 
tersergam itu akan dihancurleburkan menjadi debu- 
debu yang berterbangan ditiup angin di udara seperti 
yang digambarkan oleh surah-surah yang lain. Oleh 
itu, gunung-ganang yang besar itu tidak mempunyai 
kewujudan lagi sama seperti fatamorgana di padang 
gurun yang tidak mempunyai kewujudan yang hakiki 
atau debu-debu gunung-ganang itu dibidas cahaya- 
cahaya dan menyebabkannya kelihatan seperti 
fatamorgana di padang gurun. 

Itulah keadaan yang amat dahsyat yang jelas dapat 
dilihat pada revolusi alam buana sama seperti 
keadaan yang amat jelas dapat dilihat di Mahsyar 
selepas ditiupkan sangkakala. Itulah Hari Pengadilan 
yang telah ditentukan dengan hikmat dan tadbir Ilahi. 

-k 'k -k 'k * 'k 

(Pentafsiran ayat-ayat 21-30) 

Neraka Disediakan Untuk Para Penderhaka 

Selepas tiupan sangkakala dan perhimpunan di 
padang Mahsyar, ia menggambarkan pula kesudahan 
manusia-manusia pelampau dan manusia yang 
bertaqwa, dan ia mulakan dengan golongan manusia 
yang mendustakan hari Qiamat yang bertanya-tanya 
tentangnya. 



"Sesungguhnya Neraka adalah tempat pengawasan yang 
rapi.(21) Sebagai tempat kembali bagi orang-orang yang 
melampaui (batas-batas Allah). (22) Mereka akan tinggal di 
dalamnya abad demi abad. "(23) 

Neraka Jahannam itu dicipta dan diwujudkan untuk 
kediaman para pelampau yang diawasi dengan ketat. 

la disediakan untuk menyambut kedatangan mereka 
dan mengawasi mereka. Mereka seolah-olah 
mengembara di bumi kemudian puiang ke kediaman 
asal mereka. Mereka pulang untuk tinggal di sini 
dalam masa yang amat lama, abad berganti abad. 


Minuman Penghuni Neraka 



"Mereka tidak akan merasa dingin dan tidak akan mengecap 
minuman. " (24) 

Kemudian ia menyebut pengecualian, tetapi 
pengecualian itu lebih pahit dan dahsyat 



"Kecuali air yang mendidih dan air danur." (25) 

Kecuali air panas yang membakar ha!qum-halqum 
dan perut-perut mereka dan air yang keluar dari 
badan-badan manusia yang dibakar. Inilah sahaja 
minuman mereka. 



"Sebagai balasan yang setimpal. "(26) 

Yang padan dengan perbuatan jahat yang 
dilakukan mereka di dunia. 



"Mereka dahulu tidak mengharapkan adanya Hisab. "(27) 


Dan tidak menduga akan pulang kepada Allah. 



"Dan mereka mendustakan ayat-ayat Kami dengan sekeras - 


keras pendustaan. "(28) 


Nada kata-kata ayat ini membayangkan pendustaan 
yang amat keras dan degii, sedangkan Allah mengira 
segala amalan mereka dengan kiraan yang amat 
halus. Tiada sehuruf pun yang terlepas dari catatan 



"Sedangkan segala sesuatu kami hitungkannya dengan 
catatan yang rapi. "(29) 


Dan di sinilah datang kecaman yang menghilangkan 
segala harapan untuk mendapatkan perubahan dan 
keringanan dari 'azab: 



"Oleh itu ; rasakanlah 'azab itu dan Kami tidak akan 
menambah kecuali 'azab (yang lebih dahsyat lagi). "(30) 


(Pentafsiran ayat-ayat 31 - 36) 

Kemudian AI-Qur'an menunjukkan pula 
pemandangan orang-orang yang bertaqwa yang 
hidup dalam Syurga selepas menayangkan 


pemandangan orang-orang yang melampaui batas 
yang hidup di dalam Neraka: 



"Sesungguhnya orang-orang yang bertaqwa itu 
memperolehi kejayaan. "(. 3 1) 

Syurga Disediakan Untuk Para Mu£taqin 

Jika Neraka Jahannam di Akhirat menjadi tempat 
kediaman para pelampau yang diawasi dengan ketat 
dan tidak mungkin terlepas darinya, maka orang- 
orang yang bertaqwa pula akan berakhir dengan 
kejayaan dan keselamatan dalam bentuk ni'mat- 
ni'matyang berikut: 

"laitu taman-taman Syurga dan kebun-kebun anggur. "(32) 


Di sini disebut khusus kebun-kebun anggur, kerana 
anggur begitu dikenali oleh mereka yang ditujukan 
ayat-ayat ini. 



"Dan bidadari-bidadari remaja yang berdada montok dan 
sebaya. "(33) 

laitu bidadari-bidadari remaja yang bundar buah 
dadanya, sebaya umur dan separas cantik. 



"Dan gelas yang penuh dengan minuman."(34) 

laitu gelas-gelas yang dipenuhkan dengan minuman 
yang lazat. 

Hakikat Ni'mat Syurga Tidak Dapat Ditanggap 
Oleh Penduduk Dunia 


Ni'mat-ni'mat ini pada lahirnya merupakan ni'mat 
fizikal untuk mendekatkan kepada pemahaman dan 
tanggapan manusia, tetapi hakikat kecapan dan 
ni'matnya tidak dapat ditanggap oleh penduduk 
dunia yang terikat dengan fahaman dan tanggapan- 
tanggapan ala hidup di dunia. Di samping 
keni'matan-keni'matan ini ada pula keni'matan hati 
dan perasaan: 



"Mereka tidak akan mendengar sebarang percakapan sia-sia 


dan kata-kata dusta. "(35) 


Kehidupan di sana adalah kehidupan yang 
terpelihara dari omong-omong kosong dan kata-kata 
dusta mendustai yang terbit dari perbantahan atau 
perdebatan. Kebenaran di sana terdedah jelas, tiada 
ruang untuk berbahas dan dusta mendustai, begitu 
juga ruang untuk bercakap sia-sia yang tidak 
membawa apa-apa kebaikan, kerana kehidupan di 
sana adalah kehidupan luhur dan keni'matan yang 
sesuai dengan alam hidup Akhirat yang kekal abadi. 

"Sebagai balasan dari Tuhanmu dan sebagai kurnia yang akibat perbuatan yang jahat tidak disamakan dengan 
dikira dengan rapi."(36) akibat kebaikan. 


Di sini kita dapat melihat keindahan pengungkapan 
dan irama dalam pembahagian di antara *L3*(baIasan) 
dan (kurnia). Keindahan itu dapat dilihat lebih 
kurang pada semua bunyi akhir ayat. Inilah ciri yang 
nyata dalam keindahan seluruh juzu' ini. 

'k 'k k k k k 

(Pentafsiran ayat-ayat 37-38) 

Para Malaikat Dan Jibril Berdiri Di Hadapan Allah 

Bagi melengkapkan pemandangan Qiamat yang 
berlaku dan menjadi bahan pertanyaan dan pertikaian 
itu, maka ditayangkan pemandangan akhir di dalam 
surah ini, iaitu pemandangan Jibril a.s. dan para 
malaikat berdiri berjajar di hadapan Allah Yang Maha 
Penyayang dengan khusyu', diam tidak bercakap 
melainkan mereka yang diizinkan Allah: 



"Iaitu Tuhan yang memelihara langit dan bumi dan segala 
kejadian yang ada di antara keduanya dan Yang Maha 
Penyayang. Mereka tidak berupaya untuk berbicara dengan- 
Nya(37). Pada hari Jibril dan para malaikat berdiri berjajar ; 
mereka tidak bercakap melainkan siapa yang diizinkan Allah 
Yang Maha Penyayang dan berkata benar. "(38) 

Baiasan-balasan terhadap manusia-manusia 
pelampau dan orang-orang yang bertaqwa yang telah 
dihuraikan dalam bahagian yang lepas itu adalah 

"dari Tuhanmu" 



"Iaitu Tuhan yang memelihara langit dan bumi dan segala 
kejadian yang ada di antara keduanya dan ‘ Yang Maha 
Penyayang. "(37) 

Inilah kenyataan yang sesuai yang disediakan untuk 
menjelaskan hakikat yang amat besar ini iaitu hakikat 
Rububiyah Allah yang meliputi manusia, langit, bumi, 
dunia dan Akhirat, la memberi balasan kepada 
perbuatan yang keterlaluan dan kepada amalan 
taqwa, dan seluruh urusan Akhirat dan dunia 
dirujukkan kepada-Nya. la bersifat Maha Penyayang 
dan salah satu dari rahmat dan kesayangan-Nya. la 
memberi balasan yang adil kepada orang-orang yang 
bertaqwa dan orang-orang yang melampau hingga 
penyeksaan terhadap pelampau-pelampau itu juga 
terbit dari sifat-sifat-Nya Yang Maha Penyayang, 
kerana salah satu dari tanda sifat rahmat ialah 
perbuatan yang jahat itu dikenakan balasan, dan 


Disamping sifat penyayang itu ialah sifat-Nya Yang 
Maha Mulia dan Maha Agung. 



"Mereka tidak berupaya untuk berbicara dengan-Nya"(37) 

pada hari pengadilan yang amat hebat dan 
menggerunkan itu di mana Jibril dan para malaikat 
berdiri berjajar diam, tidak bercakap kecuali mereka 
yang diizinkan Allah dan berkata benar. Dan Allah 
tidak mengizinkan mereka melainkan apabila Ia tahu 
perkataan itu benar. 


(Pentafsiran ayat-ayat 39-40) 

Kedudukan para malaikat yang hampir kepada Allah 
yang bersih dari dosa dan maksiat yang berdiri diam 
tidak bercakap itu menimbulkan suasana kehebatan, 
keagungan dan kemuliaan Allah. Dan di dalam 
suasana inilah tercetusnya suara amaran dan 
goncangan yang menyedarkan manusia yang tidur 
lalai: 



"Itulah hari yang benar. Oleh itu , siapa yang mahukan 
(kejayaan) hendaklah ia memilih jalan kembali kepada 
Tuhannya(39). Sesungguhnya Kami memberi amaran kepada 
kamu terhadap ' azab yang amat dekat pada hari itu ; setiap 
orang akan melihat apa yang telah dilakukan oleh dua 
tangannya dan setiap orang kafir akan berkata: Alangkah 
baiknya jika aku jadi tanah! "(40) 



"Qiamat itulah hari yang benar. "(39) 

Jawapan Tegas Kepada Mereka Yang Meragui 


Ungkapan ini merupakan goncangan yang kuat 
kepada orang-orang yang bertanya kerana ragukan 
Hari Qiamat. Tiada masa lagi untuk bertanya dan 
berdebat Kejarlah kesempatan yang masih ada. 

"Oleh itu r siapa yang mahukan (kejayaan) hendaklah ia 
memilih jalan kembali kepada Tuhannya. "(39) 



Kejarlah kesempatan ini sebelum Neraka menjadi 
tempat kediamannya. 

"Sesungguhnya Kami memberi amaran kepada kamu 
terhadap 'azab yang amat dekat. "(40) 

Ungkapan ini merupakan amaran untuk 
menyedarkan dari kelalaian, 'azab itu tidak jauh. 
Neraka Jahannam sedang menunggu kedatangan 
kamu dan seluruh hidup dunia ini hanya merupakan 
satu perjalanan yang pendek sahaja dan umur 
manusia juga pendek. 'Azab Akhirat merupakan 'azab 
yang amat menakutkan hingga membuat orang- 
orang kafir lebih suka andainya ia tidak diwujudkan 
terus: 



"Pada hari itu, setiap orang akan melihat apa yang telah 
dilakukan oleh dua tangannya dan setiap orang kafir akan 
berkata: Alangkah baiknya jika aku jadi tanah! "(40) 


Kata-kata ini hanya diucapkan oleh orang-orang 
yang terlalu susah dan terlalu rungsing. 

Kata-kata itu membayangkan ketakutan dan 
penyesalan sehingga ia bercita-cita supaya ia kembali 
kepada Adam sahaja dan kembali jadi tanah yang 
hina dan terbiar. Ini lebih mudah kepadanya dari 
menghadapi kenyataan yang amat menakutkan itu, 
yang akan dihadapi oleh orang-orang yang tertanya- 
tanya kerana ragukan berita yang agung itu. 


* k* * * * * 


